Информатика жұлдыздары ([Сыныптан тыс жұмыс](https://www.tarbie.kz/category/%d1%81%d1%8b%d0%bd%d1%8b%d0%bf%d1%82%d0%b0%d0%bd-%d1%82%d1%8b%d1%81-%d0%b6%d2%b1%d0%bc%d1%8b%d1%81))

Сабақтың тақырыбы:Информатика жұлдыздары

Мақсаты: Сайыс өткізу арқылы оқушылардың информатика пәніне деген қызығушылығын арттыру, информатика ғылымына бойлату; өз білімдерін, қарсыласын бағалай білеуге, информатика тарихын білуге тәрбиелеу.

Жабдықтар: интерактивті тақта, компьютерлер, суреттер, стикерлер.

Ойын кезеңі:

1-кезең: Таныстыру

2-кезең: «Ұшқыр ойдан ұтымды жауап»

3-кезең: «Сыйқырлы қалам»

4-кезең: «Айлалы ақыл-ой» (Көрермендерге тапсырма)

5-кезең: «Түсін мені»

6-кезең: Адасқан әріптер

**Мұғалімнің кіріспе сөзі:** Армысыздар, құрметті ұстаздар мен оқушылар, информатика ғылымын сүйер қауым ! Қазіргі  заман   компьютерлік  сауаттылықты талап  етеді.

Бүгін міне, «Ақыл-ойдың қазығы қағылған ілім төсінде,

Жаратылыстану бастауы барлық ғылым көшінде...» атты апталықтың алғашқы күні. Бүгін 2 курстың оқушылары арасында «Информатика жұлдыздары» атты сайыс өткелі отыр.

**1 - жүргізуші:**

Асып әсте саспайық,

Сайыс қызығын ей достар.

Осылайша шабытпен,

Қане енді бастайық.

Жиналған ылғи дарындар,

Жүрегі от боп жалындар.

Екі топты халайық,

Қол соғып қарсы алайық.

**2 - жүргізуші:**

Нұрлы үмітпен арқалаған арқаға,

Жан сәулесін тарататын баршаға.

Шын пейілмен құрметімізді көрсетіп,

Сайыскерлерді шақырайық ортаға – дей келе.

Сайысқа қатысушыларымыз 2 «А» мен 2 «Б» топтарының арасынан іріктелініп алынған ғылым сүйгіш оқушыларымыз.

**Екі жүргізуші бірге:** Алдарыңызда «WINDOWS» командасы мен «MICROSOFT» командасы !

Енді осы сайыскерлерге әділін айтып, төрелік ететін әділ-қазылар алқасымен таныса кетейік:

1. ———————————————————————————————

1. ———————————————————————————————

1. ———————————————————————————————

1. ———————————————————————————————

**1 - жүргізуші:**

Көңілді тапқыштар, білгіштер

Бар өнерін салады,

Кім білімді, көп оқыған болса егер,

Бүгінгі күн жеңімпазы болады, — деп бүгінгі ойнымызды ашуға рұқсат етіңіздер.

**2 – жүргізуші:** Қазіргі  заман   компьютерлік  сауаттылықты талап  етеді.   Сондықтанда іргетасымызды   осы  бастан  берік  қалағанымыз  дұрыс  болар.

Ендеше,    сайысымызды  бастайық.

**1 – жүргізуші: І кезең: Команданың атын таныстыру**

«WINDOWS» командасын таныстырады.

Білімнің ұшқырлығын танып сен,

Асып таспа, асықпа, қалыспа сен.

Уақыт деген зымырап, зулап жатыр,

Шапшаңдық бұл сайыста керек бүгін.

Олай болса бастайық біз бүгінгі сайысымызды.

«MICROSOFT» командасын таныстырады.

Болам десең теңізші не ұшқыш,

Қаласаң,дәрігіерлікте жақсы ғой,

Қызметке жарасаң.

Ал сол үшін біздерге

Информатика керек қой.

Сондықтан да құрдастар,

Сол ғылымның тілін біл.

**2 – жүргізуші: 2-кезең: «Ұшқыр ойдан ұтымды жауап»**

**1 – жүргізуші:** Төменде тапсырмалар берілген. Берген жауаптарың дұрыс болса фигура жасыл түске, жауаптарың қате болса қызыл түске боялады.

**1 – топ**

1. Белгілі бір нәрсе (адам, жануар, зат, құбылыс т.б.) туралы таңбалар мен сигналдар түрінде ұсынылатын мәліметтер тобы. (Ақпарат)
2. XVI-XVII ғасырда пайда болған есептеуіш құрал (Есепщот)
3. Пернетақтаны неше бөлікке бөлеміз? (4)
4. Paint графикалық редакторында неше құрал пайдалануға болады? (16)
5. Сандардан жасалған құпия ...? (код)
6. Берілгендердің қайсысы ақпарат түріне жатпайды? (жүру)
7. Шығару құрылғысы қайсысы? ( принтер)
8. Компьютердің ең басты құрылғылары қайсысы? (жүйелік қорап, монитор, пернетақта)
9. Paint графикалық редакторы қай бағдарламаға жатады? (стандартты)
10. Төмендегі суретте бейнеленген құрылғыны тауып, атқаратын қызметін сипаттаңдар. (сканер)

**2 – топ**

1.Суреттер мен жазулар арқылы берілетін ақпарат түрі? (көру)

2.Графикалық редакторды табыңыз? (Пайнт)

3.Қайсысы пернетақта бөлігіне жатады? (Нұсқаушы)

4.Компьютер құрылғыларына қайсысы жатпайды? (модем)

5. “Ақпарат” сөзі қай тілдің informatio cөзінен шыққан? (Латын)

6.Жалған тұжырымды айт. (сағат 24 - 00 де күн шығып тұр)

7. Принтердің неше түрі бар? (3)

8.Көз бен компьютердің ара қашықтығы қанша болу керек? (70 см)

9. Бір рет жазылатын диск атауы қайсысы? (CD-R)

10. Төмендегі суретте бейнеленген құрылғыны тауып,

атқаратын қызметін сипаттаңдар. (Принтер)

**2 – жүргізуші: 3-кезең: «Сыйқырлы қалам»**

Бұл кезеңде әр командадан бір – бір оқушы шығып Автофигураның көмегімен сол суретті салады. Ал екінші компьютерде әр командадан бір – бір оқушы шығып «Достық» тақырыбында берілген әңгімені жылдам әрі грамматикалық қатесіз теру керек. Уақыты 10 минут беріледі. Ұпай саны 5 х 5 беріледі.

***Достық***

Жақсы дос – жан азығы. Досқа деген сыйластық сезімі – әрадамның бойында бар қасиет. Сыйластық сезім достар арасында берік орын алса, адам ешқашан жалғыздық көрмейді. Достардың бір-біріне деген құрметі зор болса, ол қиындықтан шығуда да, өмірдегі мақсатына жетуде де үлкен демеу болмақ.

Достар сыйластығы бір-біріне қалтқысыз сенген, риясыз сенім сезіміне ие болған адамдардың арасында болады. Ол үлкен өмір жолынан өткен, тәжірибеде жинақталған, қиындықта сыналған сыйластық болса, анағұрлым берік болмақ.

**1 – жүргізуші:**

Білімді ұрпақ – еліміздің тірегі!

Жер бетінде адам өмір өткізер,

Бар нәрсеге  біліммен қол жеткізер.

Бар ізгілік тек білімнен алынар,

Білімменен аспанға жол салынар

**4-кезең: «Айлалы ақыл-ой» (Көрермендерге тапсырма)**

**2 –жүргізуші:** Ата-бабамыздың тілі қазақ тілінде мақал-мәтелдер өте көп, жалпы қазағымыз өз тәжірбиесінен жинаған, көрген - білгенін өнеге қылып, мақал - мәтел түрінде ұрпаққа қалдырып отырған. Бізде бүгін, қанымызда бар көрегенділікпен информатика тіліндегі ақпаратты өзіміз білетін мақал-мәтелмен сәйкестендіріп көрелік, келесі сайысымыз «Айлалы ақыл-ой» деп аталады. Бұл кезеңде оқушыларымыз компьютермен жұмыс жасап жатқан кезде әр топтың жанкүйерлеріне тапсырмалар таратылып беріледі. Әр дұрыс жауапқа 1 балл - дан есептелелініп әр топтың ұпай санына қосылады.

**1 – жүргізуші:**

**“Ақпаратты мақал-мәтелдермен сәйкестендіріп өңдеу”**

1. Жігітті компьютеріне қарап таны (Жігітті досына қарап таны)  
2. Байт биттен құралады (Теңге тиыннан құралады)  
3. Вирустан қорыққан, Интернетке – кірмейді (шегірткеден қорыққан егін екпес)  
4. Компьютердің жұмысы, иесіне мәлім (Атының сыры, иесіне мәлім)  
5. Веб – дизайншының өз еркі, сайтты қалай жасасада. (Қазаншының өз еркі, құлағын қайдан шығарса)  
6. Білмесең, «анықтама» — дан сұра (Білмесең білгеннен сұра)  
7. Бір ядролы процессор жақсы, ал екі ядролы одан да жақсы (бір ақылдан, екі ақыл артық)  
8. Антивирусы күштіні – Вирус ала алмайды. (Досы күштіні – жау алмайды)  
9. Күлсең ескірген компьютерге күл (Күлсең кәріге күл)  
10. Компьютерде екі колонка, дауысы жер жарады (айдағаны бес ешкі, ысқырығы жер жарар)

**1 - жүргізуші: 5-кезең: «Түсін мені»**

«Ымды түсінбеген, дымды түсінбейді» - дейді қазақ, сайыскерлеріміздің ауызбіршілігімен түсіністіктерін және топбасшының ептілігін айқындайтын келесі сайысымыз «Түсін мені» деп аталады. Оқушыларға интерактивті тақтадан ескі техниканың суретінің бір бөлігі ғана көрсетіледі. Олар қай техника екенін табу керек. Бірінші болып тапқан топ ойынды бастайды. Топ басшысы келіп өз тапсырмасын алып, берілген тапсырманы топ мүшелеріне мимика арқылы түсіндіру керек. Топ мүшелері жасырылған сөзді тауып, жауабын айту керек. *Әр дұрыс жауапқа 3 балл-дан есептеледі.*

**2 – жүргізуші: 6-кезең: Адасқан әріптер**

Тақтада анаграмма түрінде 4 сөзден  беріледі. Әріптерді орнына қойып, дұрыс оқу керек. Әр сөзге 2 ұпайдан, тапсырмаға 3 ұпай.

1) терчесвин, такедис, акткомксиди, сорецпро, енюм.

2) марамгроп, кышма, дакротре, инрпрет, рептьюкром.

**Дұрыс жауабы:**

1) терчесвин-винчестер, такедис-дикскета, акткомксиди-компакт-диск, сорецпро-процессор, енюм-меню.

2) марамгроп-программа, кышма-мышка, дакротре-редактор,инрпрет-принтер,   рептьюкром-компьютер.

**1 – жүргізуші:** Осымен сайыскерлер барлық сайыстардан өтіп, өз өнерлерін көрсетті, енді осы топтарға қошемет көрсетіп қояйық.

**2 – жүргізуші:**

Өрбіліп ойлар ойда қала берер,

Білім сана толастап жана берер.

Қазыларды ортаға шақырайық.

Сайскерлерге әділ баға берер.

**1 –жүргізуші:**

Қазылар алқасы оқушылардың жинаған ұпайы бойынша жеңімпаз сыныпты анықтап, ең көп ұпай жинаған сыныпқа «Информатика жұлдыздары» атағын береді.

***2 – жүргізуші:*** Осымен бүгінгі интеллектуалдық олимпиадамыз өз мәресіне жетті, қатысып, көңіл бөлгендеріңіз үшін көп – көп рахмет.   
*Информатика нық басып ғаламатта,  
Ой бөлісіп заманды саралапты.  
Қош болыңдар, қымбатты көрермендер,  
Қайта айналып көріскенше саламатта.*

**Мұғалімнің сөзі:** Бүгінгі сайыста «Информатика жұлдыздары» болып \_\_\_\_\_\_\_\_\_\_\_\_\_\_\_\_\_\_\_ тобы танылды, құттықтаймыз!

Осымен,  бүгінгі  «Информатика жұлдызы» атты сайысымыз аяқталды. Келесі сайыстарда кездескенше сау - саламатта болыңыздар!